Erokamano Ne Nyasaye
1. Erokamano
wagoyo ne Nyasaye momiyowa chiemo nono to ok wachulo gimoro. Koso nitie ng’ama
ochulo Nyasaye gimoro?
2. Chien’g
rienynwa nono, koth chwenwa nono, dwe bende rienynwa nono. To onge gima wachulo
Nyasaye kata achiel.
3. Koroni,
Nyasaye bende bandhowa; wan kod gope Nyasaye mathoth. Ok walame kod adiera;
walame to ajuoke bende pod wadhiye; kendo pod wasero mond ji kod nyi ji.
Adhon’g bende pod wagoyo.
Nyasaye Dwaro Bolrruok
4. Jakristus en
ng’ama obolore. Onyap seche duto, en ng’ama muol, chunye ler, ojaluor, kendo
ohero Nyasaye.
5. An ka adonjo
e dalani, an kod Jo Malaike mathoth ahinya. Moko fuyo mana e kor polo kae,
kendo timbeu mautimo gi neno te. Gin e masaidi (joneno) maga.
6. Ang’o momiyo
uwuondore ni ulemo to ngum bende pod un’gino? Pod imadho njaga kod puga.
Nyasaye biro bandhi chunyi in owadwa kata nyaminwa.
7. Piny polo
idhiye kod jok manyap lilo, joma odimbore lilo.
8. Ang’o momiyo
uyanyoru kendu? Luorruru jodongu mondo Nyasaye ogwedhu.
Maria e Yor Polo
9. Bikra Maria
e wuon polo, kendo omor gi jok malame lilo (maler). To jachode, jamiriambo ma
hango ne wadgi wach, mach oluw pieri tiir.
10. An ang’eyo ni
nogoya malit ne wach Legion Maria, to aneno ka morni owiyou.
Ng’ato ka Ng’ato Omak Kare
11. Ng’ato ka
ng’ato omak kare. Ka in sista, mak karino kendo imokie chuth. Ka in bradha
kamano (mak karino), madha bende ong’i tije mar madhano. We gombo tij ng’ato.
12. Jowuond
mang’eny biro wuok mondo giwuond jo Nyasaye ka giwacho ni Yesu echa en e tiend
yien cha, to kik uyie kodgi.
13. Ndalo bende
biro ma gombou biro terou kama rach. To (ng’euru maler) ni duon’g ok ter ng’ato
e polo. Kata an duon’g ok tera e polo.
Kom Papa Mtakatifu
14. Jok moko
osebiro kuoma ni mondo amigi kom Papa Mtakatifu. Giwacho ni Papa (Timotheo
Atila) yomyom, to atamogi atama.
15. An onge
ng’ama ne okela e pinyni. Wuonwa (Nyasaye Wuon) e mane oora (e pinyni). Bende
an aonge owadwa kata nyaminwa. Unie owetena to kendo un e nyiminena.
16. Timotheo ne
oyier kod polo, kendo Bikra Maria e mane owacho mondo obed Papa Mtakatifu
mokwongo kuom jorotenge.
17. Iluwe kod
Kadnar Dean, Lawrence Chiaji, mano e jalupne. Ka Timotheo onge to Chiaji kawo
kare.
18. Ban’g Chiaji
to Owino owadwa. To aneno ka (Owino) biro chandou ban’ga kasetho. Obiro dwaro
mwandu mondo umiye. En to Serikal ema notieke. To koduogo to urwake nimar
Yesus bende oweyo ne joma ne onege.
19. Rafael Otieno
Adika mondo okony Chiaji tich. Ka Chiaji onge to Rafael ema kawo kare.
20. Awinjo ka jok
moko luongo Rafael ni bradha, an to ang’eyo ni en Kadnar chuth, kendo enie
“acting” mar Chiaji. Ka Chiaji onge to (Rafael) obet e kom. Modon’g go to koro
akia.
Nyasaye Noyier Papa Bang’ Rafael Adika
21. Ban’g jogi
koro Nyasaye noyier ng’ama oneno. Anto akia. To ng’ama ok oluoro jogi to mach
oluwe tiir nyaka nyikwaye.
Papa Thone Ema Golo E Kom
22. Papa
Mtakatifu thone ema gole e kom. Onge ng’at manyalo bet e koma kapod angima. To
katho to Papa Timotheo (Atila) nitie.
23. Ban’g
Timotheo to Chiaji nitie; ban’g Chiaji to Rafael Otieno nitie.
24. To aneno ka
jomuyagi biro witou. Awinjo ni jomoko lamo mon moko ni mago Mama Maria (nikech
muya owacho), to mano bende e kaka jok moko biro wuok ni ma e Baba Simeo Melkio
kendo jok mang’eny biro luwogi.
25. Kata mana
Papa bende biro wuok mathoth. Kendo jok muneno achiegnigogi, mawawuothogogi,
biro luwogi. Nyaka jok ma ondiko wechenagi biro luwogi nikech pesa.
26. Gombo biro
terogi e mach maok tho.
27. Tan’guru kod
jomuyagi. Nitie muya mabeyo kod muya maricho.
luo_Latn luo_Latn luo_Latn luo_Latn luo_Latn luo_Latn luo_Latn tso_Latn luo_Latn luo_Latn luo_Latn luo_Latn nob_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn swh_Latn luo_Latn luo_Latn lus_Latn luo_Latn luo_Latn lug_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn swh_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn vie_Latn luo_Latn luo_Latn luo_Latn swh_Latn luo_Latn luo_Latn luo_Latn luo_Latn min_Latn luo_Latn hun_Latn luo_Latn luo_Latn luo_Latn tpi_Latn luo_Latn luo_Latn kon_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn